Puolpyhille porsaille
»Meidän seurakuntiemme heikkous johtuu
m. m. siitä, että meillä on tällaisia »melkein
kristityitä» niin paljon, ihmisiä, jotka vaivaavat
itseään ja muita ahtaan portin äärellä; jotka
hankaavat portin pieluksia vuosikausia, eivätkä
käy sisälle, eivätkä uloskaan lähde.» 

Kotimaa.

 Te siinä hääräätte ja hankailette
 riettaista rapakoista nousseet possut.
 Pois tieltä, että pyhät sisään pääsee,
 te saparoiden kihnuttajakossut!
 Ei tähän pidä ahtaan portin pieliin
 noin suurin joukoin kärsäilemään jäädä,
 jos kohta tässä tuoreet tuoksut hurmaa
 niin että syyhyttääpi selän päätä.

 Pois kynnykseltä, puolipyhät porsaat,
 maallista mannaa narskuttavat nassut,
 tai kohta alkaa pyhiin peräpuoliin
 sattua taivaanmatkalaisten tassut!
 Nyt alkakaatte yrrätä jo sisään
 tai portiltamme saatte potkut ulos
 ja koko tuosta kihnuttelustanne
 on, piru soikoon, sikamainen tulos!

Kasperi Tanttu